कानपुर। भारत बनाम इंग्लैंड के बीच टेस्ट में बेस्ट की जंग शुरु होने में बस दो दिन बाकी हैं। भारतीय कप्तान विराट कोहली की अगुआई में टीम इंडिया इस मुकाबले के लिए पूरी तरह से तैयार है। भारत यहां पर कुल 17 टेस्ट सीरीज खेला है जिसमें तीन में जीत मिली जबकि एक सीरीज ड्रा रही। बतौर कप्तान विराट की इंग्लैंड में पहली टेस्ट सीरीज होगी। ऐसे में विराट जीत के साथ अपना खाता खोलना चाहेंगे। मैदान में उतरने से पहले कोहली को इंग्लिश धरती पर अपना पुराना रिकॉर्ड भी ध्यान में रखना होगा। पिछली बार जब वह यहां आए थे तो काफी खराब प्रदर्शन रहा था। कोहली के ऊपर न सिर्फ कप्तानी बल्कि बल्लेबाजी का भी दबाव होगा।